אלנה קמפוריס

אלנה קמפוריס (באנגלית: Elena Kampouris, ביוונית: Έλενα Καμπούρη; נולדה ב-16 בספטמבר 1997) היא שחקנית אמריקאית. היא ידועה בתפקידיה כאליסון דוס בסרט "גברים, נשים וילדים" (אנ') (2014), מתפקידה בתור פריס מילר בסרטי "החתונה היוונית שלי 2" (2016) ו"החתונה היוונית שלי 3" (2023) ובשל הופעתה בתור סופי במותחן הפשע "חיבור מסוכן" (אנ') (2024). היא גם כיכבה בסדרת גיבורי העל "מורשת יופיטר" (2021) בנטפליקס.

 ראשית חייה 
קמפוריס נולדה בעיר ניו יורק ב-16 בספטמבר 1997, בתם של מאיירת האופנה האמריקאית, אייבי בארי ושל אלכסנדר קמפוריס. אביה, יליד האי היווני קאסוס (אנ'), הוא בעליו של חנות יין בבסקינג רידג' (אנ') בניו ג'רזי. 

לקמפוריס יש אח גדול בשם עמנואל, והיא גדלה בעיר ברידג'ווטר (אנ'), ניו ג'רזי. היא למדה בבית הספר גיל סנט ברנרד, אף על פי שעזבה בשנים האחרונות את התיכון ועברה לחינוך ביתי.La Gorce, Tammy. "Greek Actress Elena Kampouris is True to Her Roots; The star of My Big Fat Greek Wedding 2 and Bridgewater native talks about her Greek upbringing and spending weekends at the mall.", New Jersey Monthly, August 25, 2016.

 קריירה 
בשנת 2012, קמפוריס עשתה את הופעת הבכורה שלה במשחק עם תפקיד אורח קטן בתור נערת קונסטנס בפרק אחד של סדרת הדרמה לבני נוער "אחת שיודעת". באותה שנה, קמפוריס עשתה את הופעת הבכורה שלה בסרט הדרמה "יום הפועלים" (אנ') כשגילמה את רייצ'ל מקאן הצעירה. בדצמבר 2013 היא חתמה בסוכנות הכישרונות ויליאם מוריס אנדוור.

בשנת 2014, קמפוריס גילמה את אליסון דוס בסרט הדרמה הקומית "גברים, נשים וילדים". מאוחר יותר, היא גילמה את אלקסיה בסרט הקומדיה-דרמה "הסנדלר".

בשנת 2015, היא שיחקה בסדרת המותחן של NBC "American Odyssey" בתור מאיה דקר, בתו של דמותו של פיטר פאצ'ינלי. הסדרה בוטלה לאחר עונה אחת. 

בשנת 2016, היא הופיעה לראשונה בברודוויי בהפקה של המחזה "יחסים מסוכנים" (Les Liaisons Dangereuses) . קמפוריס שיחקה בתפקיד המשנה של ססיל וולאנג'ס, נערה עשירה ונאיבית. באותה שנה שיחקה בסרט הקומדיה הרומנטית "החתונה היוונית שלי 2" ובסרט ההמשך שלו "החתונה היוונית שלי 3" משנת 2023.

בשנת 2017, היה לה תפקיד משנה בתור ג'ולייט סייקס בסרט הדרמה "לפני שאפול" (אנ').

ב-11 בפברואר 2019, הוכרז שקמפוריס לוהקה לתפקיד קלואי סמפסון בסדרת גיבורי העל של נטפליקס, "מורשת יופיטר".

בשנת 2024 שיחקה בתפקיד הראשי לצד סאול נאני במותחן הפשע האיטלקי "חיבור מסוכן" (אנ') של הבמאי גבריאל מוצ'ינו (אנ'), על נערה אמריקאית שיוצאת להרפתקה רומנטית מסחררת באיטליה ומסתבכת עם העולם התחתון המסוכן של סיציליה.

 פילמוגרפיה 
 קולנוע 
שנה סרט תפקיד הערות 2013 יום הפועלים (אנ') רייצ'ל מקאן הצעירה 2014 גברים, נשים וילדים (אנ') אליסון דוס הסנדלר אלקסיה 2016 החתונה היוונית שלי 2 פריס מילר 2017 לפני שאפול (אנ') ג'ולייט סייקס 2019 ליל קיץ (אנ') קורין 2020 ילדי התירס (אנ') בולין ויליאמס 2021 גנבי כל העולם (אנ') שיילה 2022 אשת ניחומים (אנ') מרדית' 2023 החתונה היוונית שלי 3 פריס מילר Vindicta  לו 2024 חיבור מסוכן (אנ') סופיTBAThe Evilryשרה

 טלוויזיה 
שנה סדרה תפקיד הערות 2012 אחת שיודעת קונסטנס גירל מס' 2 פרק: "It Girl, Interrupted" 2013 ג'ינקסד (אנ') אייבי מארי סרט טלוויזיה של ניקלודיאון 2015 American Odyssey מאיה דקר 9 פרקים 2018 Sacred Lies מינו בליי10 פרקים 2021 מורשת יופיטר קלואי סמפסון תפקיד ראשי; 8 פרקים

 תיאטרון 
שנה מחזה תפקיד הערות 2016 יחסים מסוכנים (אנ') ססיל וולאנג'ס תיאטרון בות' (אנ'), ברודוויי

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאיות ממוצא יווני
קטגוריה:אמריקאיות ממוצא צרפתי
קטגוריה:אמריקאיות ממוצא אנגלי
קטגוריה:אמריקאיות שנולדו ב-1997